stanford-oval/wikipedia huggingface dataset:
טדאוש בור-קומורובסקי
קריירה צבאית מוקדמת

במהלך מלחמת העולם הראשונה שירת כקצין בצבא האוסטרו הונגרי בחזיתות הרוסית והאיטלקית. לאחר המלחמה הצטרף אל הצבא הפולני, והפך למפקד בית הספר לפרשים של הצבא הפולני.
פעילות במלחמת העולם השנייה > הקמת "ארמייה קריובה"

ב-1 בספטמבר 1939 פלשה גרמניה הנאצית אל פולין, במהלך שהחל את מלחמת העולם השנייה. לאחר תבוסת הצבא הפולני היה קומורובסקי ממארגני המחתרת הפולנית באזור קרקוב, תחת הכינוי "בוּר" (Bór). ביולי 1941 הפך לסגן מפקד "ארמייה קריובה" (צבא המולדת), הזרוע הצבאית של הממשלה הפולנית הגולה על אדמת פולין, ובמרץ 1943 הפך למפקדה בדרגת בריגדיר גנרל (מקביל לדרגת תת-אלוף בצה"ל).
פעילות במלחמת העולם השנייה > "מרד ורשה"

בשנת 1944 שהה כבר הצבא האדום על אדמת פולין. בשנה שקדמה לה חשף הצבא הגרמני את טבח יער קאטין בו נרצחו 22,000 קצינים ואזרחים פולנים בידי הנ.ק.ו.ד. בשנת 1940. גילוי הטבח לצד מחלוקות על גבולות פולין העתידית הביאו לניתוק הקשרים בין הממשלה הפולנית הגולה ובין ברית המועצות. עם מותו של ולדיסלב שיקורסקי, ראש הממשלה הפולנית הגולה, בתאונת מטוס ביולי 1944, חל פיחות בכוחה של הממשלה, ונעשו ניסיונות להקים לה ממשלה מתחרה על אדמת ברית המועצות, ולאחר כיבוש מזרח פולין, בלובלין תחת השם "הוועד הפולני לשחרור לאומי". "צבא המולדת" בפיקודו של בור-קומורובסקי, היה כפוף למרות ממשלת פולין הגולה בלונדון. התקרבות יחידות החלוץ של הצבא האדום לנהר הוויסלה בסמוך לוורשה, חייבה פעולה מהירה. היה ברור כי אם ברצון הלאומנים הפולנים שהיוו את אנשי הממשלה הגולה ואנשי "צבא המולדת" להשפיע על עתידה של פולין, ולמנוע השתלטות קומוניסטית על ארצם ואובדן חבליה המזרחיים לטובת ברית המועצות, עדיף שיהיו אלו אנשי צבא המולדת אשר יגרשו את הנאצים מוורשה, ולא אנשיו של קונסטנטין רוקוסובסקי, מפקד "החזית הבלארוסית הראשונה" של הצבא האדום.
בעוד הצבא האדום מתקדם לעבר ורשה, קיבל קומורובסקי הוראות מן הממשלה הפולנית הגולה בלונדון להתכונן למרידה מזוינת נגד הנאצים. מרד ורשה החל ב-1 באוגוסט 1944, עת פרסם קומורובסקי כרוז הקורא לאנשי צבא המולדת בוורשה לקום נגד הכובש הגרמני. בתחילת הלוחמה היו כוחות החלוץ הסובייטיים במרחק כעשרים קילומטר מן העיר המתקוממת. סטלין תיאר את המרידה כ"הרפתקת ורשה" שנפתחה על ידי "פושעים תאבי שלטון", ומנע מן הבריטים להגיש למורדים סיוע אווירי. הגרמנים הפעילו כוחות גדולים של הוואפן אס אס וכוחות סדירים, ותחת פיקודו של פושע המלחמה הנאצי אריך פון דם באך-צלבסקי דיכאו את המרידה באופן ברוטאלי, בעוד הרוסים עומדים מנגד.
בשלבי הסיום של המרד, משנראה היה כי ההתקוממות דוכאה, ניסו יחידות מהארמייה הפולנית הראשונה (שהייתה תחת פיקוד החזית של רוקוסובסקי) לחצות את נהר הוויסלה, במאמץ לחבור לכוחות המורדים בגדה השמאלית של הנהר. אך ניסיון הצליחה נכשל, והכוחות התוקפים ספגו אבדות כבדות ונאלצו לפנות את ראש הגשר שכבשו, בטרם הביאו תועלת משמעותית לאנשי "צבא המולדת".
לאחר כחודשיים של לחימה אכזרית מבית לבית, נאלץ קומורובסקי להודיע על כניעה ב-2 באוקטובר 1944, בתנאי שגרמניה תתייחס לאנשיו כשבויי מלחמה. להפתעת הכול הסכים לכך הגנרל באך-צלבסקי, שכפי הנראה הבין כי ימיו של "הרייך השלישי" ספורים, וכי בעתיד הקרוב יצטרך לתת את הדין על מעשיו עד עתה.
פעילות במלחמת העולם השנייה > סוף המלחמה

לאחר כניעת שרידי "צבא המולדת" אבדה השפעתה של הממשלה הפולנית הגולה על ענייני פולין, ולאחר השלמת כיבושה של פולין על ידי הרוסים, בשנת 1945 לא היה לממשלה הגולה כוח צבאי על אדמת פולין, ואף לא עוצמה מדינית. גורלה של פולין נקבע מעתה בשיחות בין צ'רצ'יל, סטלין ופרנקלין דלאנו רוזוולט, בהן לא השתתפו נציגי פולין. בוועידת יאלטה ובוועידת פוטסדאם, הוסכם על קריעת חלקיה המזרחיים של פולין מעליה, ולמעשה על השלטת ממשלת בובות קומוניסטית על המדינה.
בור-קומורובסקי עצמו נפל בשבי הגרמנים ונשלח אל "טירת קולדיץ", שם נמצא על ידי בעלות הברית בסוף המלחמה.
שארית ימיו

הוא בילה את שארית ימיו בלונדון שם מילא תפקיד פעיל בחוגי הגולים והפליטים הפולנים שמצאו מפלט בבירת בריטניה. בין 1947 ל-1949 שירת כראש הממשלה הפולנית הגולה אף שלזו לא הייתה עוד הכרה בינלאומית כלשהי ברוב ארצות המערב, או כוחות צבא שעמדו לפיקודה. בשנת 1951 פרסם את זכרונותיו בשם "הצבא הסודי". הוא מת בלונדון בגיל 71. אפרו נקבר ב-1994 בבית הקברות הצבאי פובונזקי בוורשה.
הערות שוליים

↑  Tadeusz Bór-Komorowski (13 ביולי 2011). The Secret Army: The Memoirs of General Bor-Komorowski. Frontline Books. p. xiii. ISBN 9781473819627. {{cite book}}:  (עזרה)
| --- | --- |
בקרת זהויות :  NLI: 987007272297805171  PLWABN: 9810638865705606  BnF: cb146431744 (data)  CANTIC: a19625820  CiNii: DA12788656  GND: 120738201  ICCU: IEIV018035  ISNI: 0000 0001 1023 5186  LCCN: n81138968  NKC: mzk2002107443  NTA: 074338080  RERO: 02-A003466833  SNAC: w66m4k7k  SUDOC: 069377286  VcBA: 495/102150  VIAF: 29790252   WorldCat (עם VIAF): 29790252
טמבוב

טַמְבּוֹב (ברוסית: Тамбов) היא עיר ברוסיה, בירת מחוז טמבוב. לפי מפקד האוכלוסין משנת 2008 התגוררו בעיר כ-278,000 תושבים.
היסטוריה

העיר נוסדה ב-17 באפריל 1636 כהיאחזות רוסית באזור הספר שבו התגוררו בעיקר נוודי הערבה, טטרים של קרים ואחרים. בהתחלה היישוב נשא אופי צבאי ושוכן בו חיל מצב חזק שמנה כ-1,000 חיילים וביצורים חזקים. חיל המצב החזק השליט סדר באזור ואפשר התפתחות והתיישבות כפרית בסביבתו. בסוף המאה ה-17 שימשה העיר בסיס קדמי לכוחותיו של פיוטר הגדול בעת מסע אזוב.
במאה ה-18 הביצורים חוזקו ותוקנו, אך בהמשך הצורך הצבאי בהם נעלם עם התפשטות האימפריה הרוסית לכיוון דרום מזרח. המצב הביטחוני הרגוע איפשר לאיכרי טמבוב להשקיע זמנם בפיתוח חקלאי ובמאה ה-19 היה האזור לאחד הפוריים ברוסיה. חלק ניכר מהתוצרת היה מיועד ליצוא לחו"ל ואילו החלק האחר נמכר בירידים ססגוניים. האזור המשיך לשגשג ובראשית המאה ה-20 הוקמו בו מפעילים בהתאם להתפתחות התעשייה ברוסיה.
בעת מלחמת האזרחים ברוסיה עבר האזור לשליטה סובייטית וכוחותיהם דיכאו התקוממויות אחדות שפרצו בו. בעת מלחמת העולם השנייה שימש האזור לשיכון פצועים ופותחה בו תעשייה צבאית ענפה.
לאחר התמוטטות ברית המועצות העיר והמחוז כולו ניזוקו קשה מאבטלה גבוהה ומיתון כלכלי עמוק. בתחילת המאה ה-21 באזור הורגשה יציאה מהמשבר וחידוש פעילות של מפעלי התעשייה, אך מצב התעסוקה עדיין לא שב לימי הזוהר מהעבר.
גאוגרפיה ואקלים

העיר שוכנת על גדות נהר צנה, אשר מהווה חלק מאגן הניקוז של נהר אוקה במרחק של כ-480 ק"מ ממוסקבה.
האקלים הוא יבשתי טיפוסי עם חורפים קרים המגיעים בחודש ינואר, הקר ביותר בשנה, לטמפרטורה ממוצעת של מינוס 9 מעלות ובקיץ בחודש יולי, החם ביותר בשנה, לטמפרטורה ממוצעת של 20 מעלות. כמות המשקעים הממוצעת נעה בין 350 ל-700 מ"מ בשנה, כמחציתם בעונות החמות של השנה.
ספורט

מועדון הכדורגל טמבוב היה המועדון הגדול בעיר והוא ייצג את העיר בליגת העל הרוסית בכדורגל החל מעונת עונת 2019/2020. המועדון אירח את משחקיו באצטדיון ספרטק בעיר שהכיל 5,000 מושבים ונמצא בשיפוצים. מאז קיץ 2022, פועל בעיר מועדון הכדורגל ספרטק טמבוב.
מועדון הכדורסל טמבוב מייצג את העיר בליגה השלישית בחשיבותה, סופרליגה ב'.
מועדון ההוקי קרח טמבוב מייצג את העיר בליגת VHL.
ערים תאומות

לטמבוב שלוש ערים תאומות:
צרפת בר-לה-דוק, צרפת
איטליה ג'נובה, איטליה
ארצות הברית טרה הוט, אינדיאנה, ארצות הברית
ראו גם

אוניברסיטת טמבוב
טקסס ריינג'רס (קבוצת בייסבול)

טקסס ריינג'רס (באנגלית: Texas Rangers) היא קבוצת בייסבול אמריקאית מליגת ה-MLB, שבסיסה בעיר ארלינגטון שבטקסס. הקבוצה משחקת בבית המערבי של האמריקן ליג.
הקבוצה נוסדה ב-1961 בעיר וושינגטון והצטרפה לאמריקן ליג תחת השם וושינגטון סנטורס, ב-1972 עברה הקבוצה למקום משכנה הנוכחי בטקסס. הקבוצה לא זכתה להצלחה רבה לאורך שנות קיומה, רק ב-2010 ניצחה לראשונה בסדרת פלייאוף והצליחה להעפיל לוורלד סיריס שנתיים ברציפות. בעונת 2023 הצליחו שוב להעפיל לוורלד סיריס אחרי ניצחון במשחק השביעי בגמר האמריקן ליג מול היריבה יוסטון אסטרוס. בוורלד סיריס ריינג'רס ניצחו את אריזונה דיאמונדבקס במאזן של 4-1 וזכו לראשונה באליפות.
היסטוריה

לאחר שקבוצת הבייסבול המקצוענית מוושינגטון עזבה את העיר ב-1960, ועברה לשחק במינסוטה תחת השם מינסוטה טווינס, החליטו קברניטי ה-MLB להעניק לעיר הבירה של ארצות הברית זיכיון לקבוצה חדשה, אשר נשאה את שם הקבוצה העוזבת, וושינגטון סנטורס. הקבוצה החדשה הייתה מהגרועות בליגה בשנים הראשונות של קיומה, ב-1969 לאחר רכישת הקבוצה על ידי בעלים חדש ומינויו של השחקן האגדי טד ויליאמס למאמן הקבוצה, נראה היה שחל שינוי לטובה, הקבוצה סיימה לראשונה את העונה הסדירה במאזן ניצחונות חיובי, וויליאמס אף נבחר כמאמן העונה, אך לאור קשיים כלכליים נקט הבעלים בעונות הבאות במדיניות חסכונית, שפגעה בהישגי הקבוצה. ב-1971 אישרה הנהלת האמריקן ליג את העברת הקבוצה לארלינגטון, טקסס, צעד זה התקבל במרמור רב מצד אוהדי הסנטורס, את מחאתם הביעו במשחק האחרון של הקבוצה בוושינגטון, כאשר פלשו בהמוניהם לאצטדיון ללא תשלום, וחדרו למגרש בזמן המשחק, המשחק "פוצץ" ונקבע לקבוצה הפסד טכני.
ב-1989 נמכרה הקבוצה תמורת 89 מיליון דולר, לקבוצת משקיעים בהנהגת הנשיא העתידי של ארצות הברית, ג'ורג' ווקר בוש, בוש אף שימש כמנהל הקבוצה עד בחירתו למושל טקסס ב-1994. ב-1998 נמכרה הקבוצה שוב תמורת 250 מיליון דולר מהם קיבל בוש קרוב ל-15 מיליון. מגזין פורבס העריך את שווי הקבוצה ב-2017 בכ-1.55 מיליארד דולר.
עד 2010 הקבוצה העפילה שלוש פעמים בלבד למשחקי הפלייאוף, ב-1996, 1998 ו-1999, בכל אחת מהפעמים הפסידה כבר בסיבוב הראשון לניו יורק יאנקיז למרות שהיה לה יתרון ביתיות. את עונת 2010 סיימה הקבוצה בראשות הבית המערבי של האמריקן ליג עם מאזן של 90 ניצחונות ו-72 הפסדים, בפלייאוף גברה על היאנקיז, האלופה המכהנת, והעפילה לוורלד סיריס, בו הפסידה 1–4 לסן פרנסיסקו ג'איינטס. בעונת 2011 העפילה פעם נוספת לוורלד סיריס, אך הפסידה לסנט לואיס קרדינלס 4-3, לאחר שהייתה כבר על סף פסילת חובט אחד מזכייה באליפות.
בעונת 2023, הצליחה הקבוצה להגיע עד לגמר האמריקן ליג מול היריבה השכנה יוסטון אסטרוס, זוכת הוורלד סיריס מהעונה הקודמת. הרינג'רס ניצחו את אסטרוס במשחק השביעי ועלו לוורלד סיריס לאחר 12 שנה. בוורלד סיריס שיחקו מול אריזונה דיאמונדבקס, אלופת הליגה הלאומית לשנת 2023. הם ניצחו במאזן של 4-1 מול דיאמונדבקס וזכו לראשונה בתולדות הקבוצה בוורלד סיריס.
בעונת 2024, לא הצליחו לשחזר את הישג ולא עלו למשחקי הפלייאוף הם סיימו את העונה הסדירה במקום השלישי בבית שלהם וללא אפשרות להתמודד על משחקי הפלייאוף.
היסטוריה > שחקנים שמספר חולצתם הוצא לגמלאות

| מספר | שחקן | תפקיד | שנים בקבוצה | שנת הפרשה |
| --- | --- | --- | --- | --- |
| 7 | איבן רודריגס | תופס | 1991–2002, 2009 | 2017 |
| 10 | מיכאל יאנג | שדה פנים | 2000–2012 | 2019 |
| 26 | ג'וני אוטס | מנהל | 1995–2001 | 2005 |
| 29 | אדריאן בלטרה | בסיס שלישי | 2011–2018 | 2019 |
| 34 | נולאן ראיין | מגיש | 1989–1993 | 1996 |
| 42 | ג'קי רובינסון | בסיס שני |  | 1997 |
↑  ה-MLB החליטה להוציא את מספרו של רובינסון משימוש, בשל כבוד והישגיו של השחקן. כלומר, אף קבוצה בליגה לא יכולה לתת לשחקן מסוים את המספר.
הערות שוליים

↑  לראשונה אחרי 12 שנה: טקסס ריינג'רס עלתה לוורלד סיריס, באתר וואלה, 24 באוקטובר 2023
↑  ניתוח עסקי של הקבוצה באתר פורבס
↑  By Matt Young,, Texas Rangers join dubious list of teams to win World Series, then fail to make playoffs, Houston Chronicle, ‏21/09/2024 (באנגלית)
| קבוצות ליגת ה-MLB> הליגה הלאומית | קבוצות ליגת ה-MLB> הליגה הלאומית | קבוצות ליגת ה-MLB> הליגה הלאומית | קבוצות ליגת ה-MLB> הליגה האמריקאית | קבוצות ליגת ה-MLB> הליגה האמריקאית | קבוצות ליגת ה-MLB> הליגה האמריקאית |
| --- | --- | --- | --- | --- | --- |
| הבית המזרחי | הבית המרכזי | הבית המערבי | הבית המזרחי | הבית המרכזי | הבית המערבי |
| אטלנטה ברייבס | שיקגו קאבס | אריזונה דיאמונדבקס | בוסטון רד סוקס | שיקגו וייט סוקס | אוקלנד אתלטיקס |
| מיאמי מארלינס | סינסינטי רדס | קולורדו רוקיס | ניו יורק יאנקיז | קליבלנד אינדיאנס | סיאטל מארינרס |
| ניו יורק מטס | מילווקי ברוארס | לוס אנג'לס דודג'רס | טמפה ביי רייס | דטרויט טייגרס | טקסס ריינג'רס |
| פילדלפיה פיליז | פיטסבורג פיירטס | סן דייגו פאדרס | טורונטו בלו ג'ייז | קנזס סיטי רויאלס | לוס אנג'לס איינג'לס |
| וושינגטון נשיונאלס | סנט לואיס קרדינלס | סן פרנסיסקו ג'איינטס | בולטימור אוריולס | מינסוטה טווינס | יוסטון אסטרוס  |
| --- | --- |
בקרת זהויות :  LCCN: n83021313  VIAF: 137239965   WorldCat (עם VIAF): 137239965 
נשיא ארצות הברית ריצ'רד ניקסון זורק את זריקת הפתיחה במשחקה הביתי הראשון של הקבוצה בעונת 1969, בצד שמאל של התמונה מאמן הקבוצה טד ויליאמס
אצטדיון פארק ריינג'רס בארלינגטון, מגרשה הביתי של הקבוצה מאז 1994
טמבאקונדה

ערך זה עוסק בעיר בסנגל. אם התכוונתם למשמעות אחרת, ראו .
| --- | --- |

 מדינה:  סנגל סנגל
 מחוז:  טמבאקונדה
 נפה:  טמבאקונדה
 ראש העיר:  אורי בה
 גובה:  24 מטרים
 אוכלוסייה:  ‏
  ‑ בעיר:  107,293 (19 בנובמבר 2013)
 קואורדינטות:  13°46′08″N 13°40′02″W﻿ / ﻿13.768889°N 13.667222°W﻿ / 13.768889; -13.667222 
 אזור זמן:  UTC
 http://mairietamba.com/
  מפת מיקום  מפה מפורטת   (למפת סנגל מוגדלת) דקר סן-לואי קאולק קולדה זיגינשור גמביה גינאה ביסאו גינאה מאלי מאוריטניה האוקיינוס האטלנטי טמבאקונדה(למפת סנגל רגילה) דקר סן-לואי קאולק קולדה זיגינשור גמביה גינאה ביסאו גינאה מאלי מאוריטניה האוקיינוס האטלנטי טמבאקונדה  he tabBackground:;tabBorder:#aaa;defaultTab:0;
 
טמבאקונדה (בצרפתית: Tambacounda; בוולופית:‏ Tambaakundaa) היא עיר שנמצאת בנפת טמבאקונדה (אנ') שבמחוז טמבאקונדה (אנ') שבסנגל.
גאוגרפיה

העיר נמצאת כ-414 קילומטרים מדקר וכ-31 קילומטרים מהגבול עם גמביה.
אקלים

הטמפרטורה הממוצעת היא 28 מעלות צלזיוס. החודש הכי חם הוא אפריל (34 מעלות צלזיוס). החודש הכי קר הוא יולי (22 מעלות צלזיוס). כמות המשקעים הממוצעת היא 866 מילימטרים בשנה. חודש ספטמבר הוא החודש שיש בו הכי הרבה גשם (308 מ"מ גשם), וחודש פברואר הוא החודש שיש בו הכי פחות גשם (1 מ"מ גשם).
תנועה ותחבורה

העיר נמצאת בסמוך לכבישים N1 ו-N7. בנוסף, שדה התעופה טמבאקונדה (אנ') נמצא בסמוך לעיר.
ערים תאומות

צרפת בונדי (אנ'), צרפת
צרפת לה רוש-סור-יון, צרפת
הערות שוליים

↑  Senegal: Regions, Cities, Urban Communes & Urban Agglomerations - Population Statistics, Maps, Charts, Weather and Web Information, www.citypopulation.de
↑  Tambacounda, Senegal, www.geonames.org
1 2  Tambacounda, Mapcarta (באנגלית)
1 2  Tambacounda, Tambacounda (באנגלית)
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
| --- | --- |
בקרת זהויות :  NLI: 987007557625805171  GND: 1267006889  LCCN: n85189473  MusicBrainz: 4c2ffd85-436e-4146-a0f0-71cbee3e2d1c  SUDOC: 152860282  VIAF: 147815268   WorldCat (עם VIAF): 147815268 
ערך זה הוא קצרמרבנושא יישובים. אתם מוזמנים לתרום לוויקיפדיה ו.
חבורת התמורות הזוגיות

בתורת החבורות, חבורת התמורות הזוגיות הוא שמה של תת-חבורה נורמלית מסוימת וחשובה של החבורה הסימטרית. לכל מספר טבעי  n>1, מחצית מבין  n! התמורות בחבורה הסימטרית  S_{n} הן בעלות סימן  +1, ומחצית הן בעלות סימן  -1. הקבוצה של  {\frac {n!}{2}} התמורות בעלות סימן חיובי היא תת-חבורה מאינדקס 2 של  S_{n} – חבורת התמורות הזוגיות. מקובל לסמן חבורה זו באות  A_{n} (Alternating Group). בעקבות המיון של מערכות שורשים, סימון זה מתאר בהקשרים אחרים גם את הטיפוס של החבורה הסימטרית עצמה, בתור חבורת קוקסטר.
כל תמורה ניתנת לכתיבה כמכפלה של חילופים (טרנספוזיציות). ניתן להציג תמורה נתונה כמכפלה של חילופים באופנים שונים, ומספרם של החילופים אינו בהכרח קבוע; עם זאת, הזוגיות של מספר החילופים, כלומר השארית בחלוקה לשתיים, אינה משתנה. חבורת התמורות הזוגיות כוללת את התמורות שהן מכפלת מספר זוגי של חילופים. מכיוון שסימן של מכפלת תמורות שווה למכפלת הסימנים ( \operatorname {sgn}(\tau \cdot \sigma )=\operatorname {sgn}(\tau )\cdot \operatorname {sgn}(\sigma )), מכפלה של תמורות זוגיות היא זוגית, ולכן אוסף התמורות הזוגיות מהווה חבורה.
לדוגמה,  A_{3} כוללת את כל המחזורים באורך 3, בעלי הצורה  (abc). קבוצת המחזורים באורך 3 יוצרת את  A_{3}. אם  n\geq 4 אפשר ליצור את החבורה באופן דומה, על ידי התמורות מהצורה  (ab)(cd) כאשר  a,b,c,d שונים זה מזה.
חשיבותן הרבה של החבורות  A_{n} נובעת מכך שהן חבורות פשוטות לכל  n\geq 5. בפרט, החבורה  \ A_{5}, שסדרה 60, היא החבורה הפשוטה הקטנה ביותר (שאינה ציקלית). משפחה זו של חבורות פשוטות היא הראשונה שהתגלתה. שאר החבורות הפשוטות הסופיות, פרט ל-26 החבורות הספורדיות, הן חבורות של מטריצות מעל שדות סופיים. העובדה שהחבורות  \ A_{n} הן פשוטות לכל n > 4, משמשת, לדוגמה, בהוכחת אחד המשפטים המרכזיים בתורת גלואה – שלא קיימת נוסחה כללית לפתרון פולינום ממעלה 5 ויותר.
מן העובדה ש- \ A_{n} פשוטה נובע שזוהי תת-החבורה היחידה מאינדקס 2 של החבורה הסימטרית  \ S_{n}; עובדה זו נכונה אפילו כאשר  \ n<5. אם  \ n\geq 5 אז אין לחבורה הסימטרית אף תת-חבורה אחרת מאינדקס  \ n\geq  (זוהי תוצאה של העידון של משפט קיילי). לעומת זאת, לחבורה  \ S_{4} יש שלוש תת-חבורות מאינדקס 3, שכולן איזומורפיות לחבורה הדיהדרלית מסדר 8.
החבורות הקטנות

חבורת התמורות הזוגיות  \ A_{4} אינה פשוטה: יש לה סדרת ההרכב
חבורה זו מספקת את הדוגמה הנגדית הקטנה ביותר לכיוון ההפוך של משפט לגראנז': אין לה תת-חבורה מסדר 6.
מבין הגופים האפלטוניים, חבורת התמורות של הטטרהדרון בן 4 הפאות המשולשות, שווה לחבורה  \ A_{4}. חבורות התמורות של הקובייה ושל האוקטהדרון בן 8 הפאות המשולשות איזומורפיות שתיהן לחבורה הסימטרית  \ S_{4}. המילטון הוכיח ב-1856 שחבורת תמורות של הדודקהדרון בן 12 הפאות המחומשות ושל האיקוסהדרון בן 20 הפאות המשולשות איזומורפית ל- \ A_{5}.
לתיאור גאומטרי זה של החבורות יש קשר הדוק להצגה שלהן לפי יוצרים ויחסים:
\ A_{4}=\langle x,y|x^{2}=y^{3}=(xy)^{3}=1\rangle
\ S_{4}=\langle x,y|x^{2}=y^{3}=(xy)^{4}=1\rangle
\ A_{5}=\langle x,y|x^{2}=y^{3}=(xy)^{5}=1\rangle
להשלמת התמונה, יש לציין כי החבורה  \ \langle x,y|x^{2}=y^{3}=(xy)^{6}=1\rangle  אינסופית וגרף קיילי שלה מרצף את המישור באמצעות משולשים ותריסריונים משוכללים.
בכמה מקרים אפשר להציג חבורה של תמורות זוגיות גם כחבורה של מטריצות מעל שדה סופי: 
 \ A_{4}\cong {\mbox{PSL}}_{2}(\mathbb {F} _{3}), 
 \ A_{5}\cong {\mbox{PSL}}_{2}(\mathbb {F} _{5}) ו- \ A_{6}\cong {\mbox{PSL}}_{2}(\mathbb {F} _{9}). לעומת זאת,  \ A_{8} ו- \ {\mbox{PSL}}_{3}(\mathbb {F} _{4}) הן חבורות פשוטות לא-איזומורפיות מאותו סדר
.
הערות שוליים

↑  J. Rotman, An Introduction to the Theory of Groups, Thm. 8.24.
טומורו הונדה

זהו שם יפני; שם המשפחה הוא .
טומורו הונדה (יפנית: 本多 灯; נולד ב-31 בדצמבר 2001) הוא שחיין יפני, סגן האלוף האולימפי (טוקיו 2020), אלוף העולם (דוחה 2024), שיאן עולם בבריכת 25 מטר, וזוכה פעמיים ברציפות במדליית ארד באליפות העולם (בודפשט 2022) במשחה ל-200 מטר פרפר.
ביוגרפיה

הונדה נולד וגדל ביוקוהמה.
ביוגרפיה > 2019 > סגן אלוף עולם לנוער

באליפות העולם לנוער שנערכה בבודפשט, הונגריה באוגוסט 2019 הוא זכה במדליית כסף במשחה ל-200 מטר פרפר בתוצאה של 1:55.31 דקות, אחרי לוקה אורלנדו מארצות הברית (1:55.02 דקות) ולפני פדריקו בורדיסו מאיטליה (1:55.39 דקות).
ביוגרפיה > 2021 > סגן אלוף אולימפי

באולימפיאדת טוקיו זכה הונדה במדליית כסף במשחה ל-200 מטר פרפר בשיא אישי חדש של 1:53.73 דקות, אחרי כרישטוף מילאק מהונגריה שקבע שיא אולימפי חדש של 1:51.25 דקות ולפני פדריקו בורדיסו (1:54.45 דקות).
ביוגרפיה > 2022

באליפות העולם שנערכה בבודפשט בסוף יוני 2022 זכה במדליית ארד במשחה ל-200 מטר פרפר בתוצאה של 1:53.61 דקות, אחרי כרישטוף מילאק שקבע שיא עולם חדש של 1:50.34 דקות ולאון מרשאן מצרפת (1:53.37 דקות). נוסף לכך, הוא סיים במקום שביעי במשחה ל-400 מטר מעורב אישי בשיא אישי חדש של 4:12.20 דקות.
ביוגרפיה > 2022 > שיאן עולם בבריכת 25 מטר

באליפות יפן בבריכת 25 מטר שנערכה בטוקיו ב-22 באוקטובר קבע במשחה ל-200 מטר פרפר שיא עולם חדש של 1:46.85 דקות, שיפור לשיא בן 4 השנים של דאיה סטו יפן (1:48.24 דקות).
ביוגרפיה > 2023

באליפות העולם שנערכה בפוקואוקה, יפן ביולי 2023 זכה במדליית ארד במשחה ל-200 מטר פרפר בתוצאה של 1:53.66 דקות, אחרי לאון מרשאן מצרפת (1:52.43 דקות) וקשישטוף חמיילבסקי מפולין (1:53.62 דקות). נוסף לכך, הוא סיים במקום 16 במשחה ל-400 מטר מעורב אישי בתוצאה של 4:16.71 דקות.
ביוגרפיה > 2024 > אלוף עולם

באליפות העולם שנערכה בדוחה, קטר בפברואר 2024 זכה במדליית זהב במשחה ל-200 מטר פרפר בתוצאה של 1:53.88 דקות, לפני אלברטו ראצטי מאיטליה (1:54.65 דקות) ומרטין אספרנברגר מאוסטריה (1:55.16 דקות).
שיאים אישים > בריכה אולימפית

100 מטר פרפר: 51.89 שניות (2023)
200 מטר פרפר: 1:53.61 דקות (2022)
400 מטר מעורב אישי: 4:12.20 דקות (2022)
שיאים אישים > בריכת 25 מטר

200 מטר פרפר: 1:46.85 דקות (2022) שיא עולם
200 מטר מעורב אישי: 1:54.73 דקות (2020)
400 מטר מעורב אישי: 4:04.89 דקות (2020)
ראו גם

מדיה וקבצים בנושא  בוויקישיתוף
ידידה כלפון סטילמן

פרופ' ידידה כלפון סטילמן
ידידה כלפון סטילמן (Yedida Kalfon Stillman;‏ 8 באפריל 1946 – 21 בפברואר 1998) הייתה פרופסור למדעי היהדות ולימודי המזרח התיכון וחוקרת בעלת שם עולמי לתרבות החומרית המוסלמית והיהודית של המזרח התיכון וצפון אפריקה.
קורות חייה

ידידה כלפון נולדה במלאח של פאס במרוקו ב-8 באפריל 1946. בגיל 5 עלתה לישראל עם משפחתה וגרה שנתיים במעברה. היא גדלה מרבית ילדותה בבית צפוף בשכונת הקטמונים בירושלים, ובעזרת ההיכרות הקרובה עם עולים מזרחים מארצות שונות למדה את הדיאלקטים היהודיים השונים של השפה הערבית, מה שתרם רבות בהמשך חייה למחקריה. בצעירותה נתקלה במצוקות העולים ובאפליה עדתית, מה שהניע אותה ברבות הימים להיות פעילה בארגונים כגון "הקרן הספרדית הבינלאומית לחינוך", אגודת "גישור פערים" ואגודת "ביחד" בעבודה לתיקון פערים חברתיים ובין-עדתיים.
למדה בבית ספר אליאנס בירושלים, וכבר בבית הספר התיכון גילתה עניין בתרבות החומרית של המזרח התיכון וצפון אפריקה. לאחר השלמת התיכון התחילה תואר ראשון בלימודי פולקלור באוניברסיטה העברית בירושלים. במהלך לימודיה שימשה כעוזרת מחקר של פרופ' דב נוי, מגדולי חוקרי הפולקלור בארץ, ועסקה בהקלטות של סיפורים ושירים מעולים חדשים עבור הארכיון הישראלי לפולקלור. בנוסף קיבלה משרה כחוקרת במחלקת האתנוגרפיה של מוזיאון ישראל. בשנת 1967 נישאה לפרופ' נורמן (נועם) סטילמן, חוקר ידוע לתולדות יהדות ארצות האסלאם, ומי שהיה החוקר השותף עם ידידה ברבים ממחקריה. היא נסעה אחריו לארצות הברית והמשיכה את לימודיה באוניברסיטת פנסילבניה. בהדרכתו של פרופ' שלמה דב גויטיין, גדול חוקרי גניזת קהיר, השלימה דוקטורט בלימודי המזרח התיכון. נושא הדיסרטציה שלה היה מנהגי לבושן של נשים במצרים של ימי הביניים לאור מסמכי הגניזה הקהירית.
בתחילת שנות ה-70 נסעה למסעות מחקר במצרים ומרוקו, על אף הסיכון שהיה כרוך בכך לבעלת אזרחות ישראלית. בשנת 1972 נשלחה לירדן בשליחות המוזיאון הבינלאומי לפולקלור לשם רכישת פריטים לאוסף על תרבות חומרית פלסטינית. על בסיס המחקרים שערכה בנושא זה פרסמה בשנת 1979 את ספרה הראשון, "לבוש ותכשיטים פלסטיניים" (Palestinian Costume and Jewelry).
במשך 23 שנה הייתה פרופסור מן המניין באוניברסיטת בינגהמטון בניו יורק, מתוכן עשר שנים בתור ראש החוג למדעי היהדות. לצד זאת הייתה פעילה בארגונים ומוזיאונים רבים ועסקה בתחום שימור ומחקר התרבות החומרית של חברות מוסלמיות ושל יהדות ארצות האסלאם. בין השאר הייתה פעילה במוזיאון לאמנות פולק בינלאומית (Museum of International Folk Art), המוזיאון היהודי של ניו יורק, מוזיאון בית התפוצות ובאגודות מחקר שונות מארצות הברית, ישראל ואירופה. בשנים 95–1994 הייתה חוקרת עמיתה באוניברסיטת מוחמד החמישי ברבאט, וניהלה מחקר על נשים מרוקאיות לאור המודרניות. בשנותיה האחרונות הייתה פרופסור מן המניין באוניברסיטת אוקלהומה.
נפטרה ב-21 בפברואר 1998 בגיל 51 לאחר מאבק בן כחצי שנה במחלת הסרטן. בעלה, פרופ' נורמן סטילמן, השלים את עריכת הספרים שאותם כתבה אך לא הספיקה לפרסם (היסטוריה של מנהגי הלבוש הערבי ואנציקלופדיה על הנושא) ופרסם אותם לאחר מותה.
ספריה

ממרוקו לשלומי: שרידיה של תרבות חומרית, הוצאת אוניברסיטת חיפה, 1982. (הספר בקטלוג ULI)
Palestinian Costume and Jewelry, University of New Mexico, 1979.
The Three Magic Objects: A Yemenite Folktale, Analysis and Parallels, Walter de Gruyter, 1973.
Attitudes Toward Women in Traditional Near Eastern Societies, Magnes Press, Hebrew University, 1981.
Yedida K. Stillman, George K. Zucker (eds.), New Horizons in Sephardic Studies, SUNY Press, 1993.
Yedida Kalfon Stillman, Norman A. Stillman (eds.), From Iberia to Diaspora: Studies in Sephardic History and Culture, BRILL, 1999.
Arab Dress a Short History: From the Dawn of Islam to Modern Times, Norman A. Stillman (ed.), Brill, 2000.
לקריאה נוספת

Norman A. Stillman. "Stillman, Yedida Kalfon." Encyclopedia of Jews in the Islamic World. Executive Editor Norman A. Stillman. Brill Online, 2013.
חרב הזהב לאומץ

| --- | --- |
 מדינה:  האימפריה הרוסית 
 תקופת הפרס:  1720–1917 (כ־197 שנים)
 
חרב הזהב לאומץ (ברוסית: Золотое оружие "За храбрость") היה פרס רוסי לגבורה. הפרס נוסד ב-27 ביולי 1720 על ידי פיטר הגדול, ובוטל ב-1917. מ-1913 עד 1917 שונה שם הפרס לחרב ג'ורג' הקדוש ונחשב לאחת מהדרגות של מסדר סנט ג'ורג'.
טריאס עליון

זוג פלטאוזאורוסים רבים. דינוזאורים אלה הופיעו בסוף הטריאס
טריאס עליון (באנגלית: Late Triassic), או ראשון, היא התקופה השלישית והאחרונה בתור הטריאס שבעידן המזוזואיקון הקרובה יותר לזמננו מאשר טריאס תיכון. התקופה החלה לפני כ-235 מיליון שנים והסתיימה לפני כ-201.3 מיליון שנים. היא מחולקת לשלושה גילאים (תת-יחידות זמן של תקופה): רטיין (Rhaetian), נוריאן (Norian), וקרניאן (Carnian).
ראו גם

לוח הזמנים הגאולוגי